laion/Wikipedia-Exotic huggingface dataset:
TU9

TU9 (בגרמנית: Der Verband TU9 German Universities of Technology e. V, באנגלית: .TU9 German Universities of Technology e. V, בראשי תיבות: TU9) היא ברית תשע אוניברסיטאות לטכנולוגיה מובילות בגרמניה, שהוקם בשנת 2003 כקונסורציום בלתי פורמלי של אותם מכוני טכנולוגיה בגרמניה שהוקמו לפני שנת 1900. TU9 הוא ארגון המוסדות האקדמיים הטכנולוגיים המוביל בגרמניה וסימני ההיכר שלו הם מסורת, מצוינות וחדשנות. המוסדות שנוסדו בתקופת התעשייה, הם בעלי מוניטין יוצא דופן ברחבי העולם כמוסדות מחקר והוראה ידועים המקדמים העברת ידע וטכנולוגיה בין התאוריה לפרקטיקה. ככאלה, הם מכשירים אקדמאים צעירים יוצאי דופן לקריירה במדע, עסקים ומינהל ונוטלים אחריות חברתית. אוניברסיטאות TU9 מטפחות רשתות בינלאומיות מהשורה הראשונה ושיתופי פעולה מגוונים עם התעשייה, מה שהופך אותן לאלמנט מרכזי בעמדה של גרמניה כמיקום של מדע וחדשנות. המחקר וההוראה המצוינים באוניברסיטאות TU9 מבוססים על עצמאות, ריבוי וחופש הביטוי. אוניברסיטאות TU9 היו מאז ומעולם מקומות של גיוון אינטלקטואלי ותרבותי, שבו בינלאומיות ושילוב הן עניין מובן מאליו. משימת הארגון היא לפעול כקשר לחברה, כלכלה ופוליטיקה, במיוחד לחינוך מהנדסים באוניברסיטה. חברי TU9 מאשרים הדדית את התואר הראשון והשני, ולכן הם תומכים בהתקדמות תהליך הסכם בולוניה ובהבטחת איכות לחינוך מהנדסים באוניברסיטה. על פי דוח המחקר משנת 2018 של קרן המחקר הגרמנית (DFG) (אנ'), אוניברסיטאות TU9 נמנות עם האוניברסיטאות עם המימון הגבוה ביותר מצד שלישי בגרמניה. הם קיבלו יותר מחמישית (21%) מכל מענקי ה- DFG בכל תחומי המדע. ה- TU דרזדן קיבל את המספר הגבוה ביותר של מענקי DFG בהנדסת חשמל, ה- TU דרמשטאט במדעי המחשב ו- RWTH Aachen בהנדסת מכונות. בתהליך בחירה תחרותי, ה- DFG בוחר את מיטב פרויקטי המחקר של חוקרים מאוניברסיטאות ומכוני מחקר ומממן אותם. לפיכך, הדירוג נחשב כמדד לאיכות המחקר. בתחום הפרופיל של ההנדסה כמעט 50% מהיקף המימון של DFG הולך לאוניברסיטאות TU9. כמעט רבע מכל מקבלי המענק של מועצת המחקר האירופית, פרס המדע הגבוה ביותר של האיחוד האירופי, העדיפו את אחת האוניברסיטאות מהארגון. RWTH Aachen ו- TU Darmstadt הם בין האוניברסיטאות עם המספר הגבוה ביותר של המנהלים הבכירים במשק גרמניה והם שייכים לשלוש האוניברסיטאות המובילות. האוניברסיטאות מגלמות: מסורת וחדשנות מצוינות ובינתחומיות שיתוף פעולה, כישורים ועולם המחר שם האוניברסיטה, המדינה הפדרלית ושנת הייסוד בסוגריים : RWTH אוניברסיטת אאכן נורדריין-וסטפאליה נורדריין-וסטפאליה (1870) האוניברסיטה הטכנית של ברלין ברלין ברלין (1770) האוניברסיטה הטכנית בבראונשווייג סקסוניה התחתונה סקסוניה התחתונה (1745) אוניברסיטת טכני דרמשטאדט הסן הסן (1877) TU דרזדן סקסוניה סקסוניה (1828) אוניברסיטת לייבניץ בהנובר הנובר הנובר ( 1831) מכון קרלסרוהה לטכנולוגיה באדן-וירטמברג באדן-וירטמברג (1825) האוניברסיטה הטכנית של מינכן בוואריה בוואריה (1868) אוניברסיטת שטוטגרט באדן-וירטמברג באדן-וירטמברג (1829) U15 (אוניברסיטאות בגרמניה) איגוד האוניברסיטאות הטכנולוגיות העצמאיות ברית N5T ברית אוניברסיטאות יורו-טק הברית העולמית של אוניברסיטאות טכנולוגיות המכון הטכנולוגי ההודי ועידת בתי הספר האירופיים לחינוך ומחקר הנדסי מתקדם SES (אוניברסיטאות) מדיה וקבצים בנושא TU9 בוויקישיתוף אתר האינטרנט הרשמי של TU9 TU9, ברשת החברתית פייסבוק TU9, ברשת החברתית אקס (טוויטר) TU9, ברשת החברתית LinkedIn TU9, Publications, TU9 Information Brochure. TU9, About TU9 TU9, About TU9, TU9 - German Universities of Technology.
חיימה ואדל

חיימה פטריסיו ואדל אמיון (בספרדית: Jaime Patricio Vadell Amión; נולד ב-6 באוקטובר 1935) הוא שחקן תיאטרון, קולנוע וטלוויזיה צ'יליאני. ואדל נולד בולפראיסו, צ'ילה ב-6 באוקטובר 1935. בנו של ארקדיו ואדל, אשר מוצאו הוא מהאיים הבלאריים. אביו היה יזם גסטרונומי והבעלים של המסעדה המיתולוגית "La Bahía de Santiago" הוא השלים את לימודיו התיכוניים במכון הלאומי ע"ש גנרל חוסה מיגל קררה בבירה סנטיאגו דה צ'ילה. בשנת 1959, סיים את לימודיו בבית הספר לתיאטרון של אוניברסיטת צ'ילה, שם היה חבר לכיתה בין היתר של ויקטור חרה, המחזאי אלחנדרו סיבקינג (אנ') והשחקן תומאס וידיאלה (אנ'). סרטו הראשון היה "Tres tristes tigres" שיצא בשנת 1968 בבימויו של ראול רויז.. בשנת 2007 קיבל את פרס פסטיבל קרתנגה לשחקן הטוב ביותר על משחקו בסרט Padre Nuestro.. בשנת 2008 גילם את מיגל מיליאן בטלנובלה "חמישה גברים ואישה". בשנת 2012 גילם את הפוליטיקאי הצ'יליאני סרחיו פרננדס פרננדס (ספ') בסרט הדרמה ההיסטורי "לא" של הבמאי פבלו לריין (אנ'), הסרט היה מועמד לפרס אוסקר לסרט הזר הטוב ביותר בטקס פרסי אוסקר ה-85, והיה לסרט הצ'יליאני הראשון שמועמד בקטגוריה זו. בשנת 2016 כיכב שוב בסרטו של הבמאי הצ'יליאני מועמד פרס האוסקר פבלו לריין (אנ'), בדרמה הביוגרפית "נרודה" (אנ') שם גילם את נשיא צ'ילה ה-17 וה-21 ארתורו אלסנדרי (אנ'). בשנים 2018–2019 שיחק בתפקיד חוזר בתור רודולפו מארין בטלנובלה "Casa de Muñecos". בשנת 2020 שיחק בסדרת האנתולוגיה הצ'יליאנית-אילטקית "תוצרת בית" (אנ') שעלתה בשירות הסטרימינג נטפליקס. בשנת 2022 שיחק בסרט הקומדיה הצ'יליאני-אמריקאי "מנותקים" אשר עלה לפלטפורמות של אמזון פריים וידאו ב-16 בדצמבר והיה זה לסרט הצ'יליאני הראשון שמופק עבור פריים וידאו. בשנת 2023 כיכב בקומדיה השחורה של לריין "הרוזן" (אנ') שם גילם ואדל את דמותו של הדיקטטור ונשיא צ'ילה ה-29 במספר, אוגוסטו פינושה. בת זוגו הראשונה, רבקה צ'אמודס, מורה להיסטוריה, איתה נולדו לו שני ילדים; חיימה, שחקן גם הוא ואלפונסו. הם התגרשו ב-2006. לאחר מכן, הוא התחתן עם מעצבת התפאורה סוזנה בומצ'יל. מדיה וקבצים בנושא חיימה ואדל בוויקישיתוף חיימה ואדל, במסד הנתונים הקולנועיים IMDb (באנגלית) חיימה ואדל, באתר AllMovie (באנגלית) חיימה ואדל, במסד הנתונים הקולנועיים KinoPoisk (ברוסית) 50 años de cine: Jaime Vadell es homenajeado en la Cineteca Nacional de Chile, באתר Culturezarte‏, 30 בינואר 2018 Cartagena Film Festival, באתר Imdb
Waste Management Remixes

Waste Management Remixes הוא אלבום הרמיקס השני של צמד זמרות הפופ הרוסיות ט.א.ט.ו.. אלבום הרמיקסים יצא לאור ב-29 במרץ 2011, על ידי חברת התקליטים ט.א. מיוזיק. מידע על האלבום Waste Management Remixes באתר MusicBrainz
הוועדה הפדרלית לניירות ערך

הוועדה הפדרלית לניירות ערך (ברוסית: Федера́льная коми́ссия по ры́нку це́нных бума́г) היה הגוף הפדרלי הבכיר של רוסיה, אשר הסדיר את שוק ניירות הערך במדינה ויישם את המדיניות הממשלתית בתחום פיתוח שוק ניירות הערך, פיקוח על פעילות המנפיקים ומשתתפי השוק והבטחת גילוי המידע על שוק ניירות הערך בתקופת קיומו בשנים 1993–2004. ב-13 במרץ 2004 הועברו סמכויותיה של הוועדה לשירות הפדרלי לשווקים פיננסיים. בהתאם לצו של נשיא הפדרציה הרוסית מספר 163 מיום 9 במרץ 1993 "אודות הוועדה לניירות ערך וקרנות בורסה שתחת נשיא הפדרציה הרוסית" הוקמה הוועדה לניירות ערך וקרנות בורסה, שהייתה כפופה לנשיא הפדרציה הרוסית דאז בוריס ילצין. על פי צו נשיא הפדרציה הרוסית מיום 1 ביולי 1996 מספר 1009 "אודות הוועדה הפדרלית לשוק ניירות ערך", הפכה הוועדה לוועדה פדרלית. תפקידיה וסמכויותיה העיקריים נקבעו על פי החוק הפדרלי מיום 22 באפריל 1996 מספר 39 "אודות שוק ניירות הערך". צו נשיא הפדרציה הרוסית מיום 3 באפריל 2000 מספר 620 "סוגיות של הוועדה הפדרלית לשוק ניירות ערך" אישרו את הגרסה החדשה של התקנה על הוועדה הפדרלית לשוק ניירות ערך והתאימה אותם לחקיקה של הפדרציה הרוסית שהייתה בתוקף באותה עת והסדירה את מעמדה כוועדה עליונה לבקרה על שוק ניירות הערך ברוסיה. ראש הוועדה הפדרלית לשוק ניירות ערך הראשון היה דמיטרי ואסילייב. איגור קוסטיקוב שניהל את הוועדה בשנים 2000–2004, מילא בה תפקיד משמעותי יותר. בתקופתו אומצו החוקים על קרנות השקעה, תיקונים לחוק על חברות מניות משותפות, תיקונים לחוק שוק ניירות ערך, אשר סיפקו פיתוח מגוון רחב של מכשירים פיננסיים - שוק איגרות החוב התאגידי, שוק הנגזרים, קרנות השקעה נאמנות, קרנות סיכון, תיקונים לקוד המס. השקעות פטורות ממס של אזרחים, שהרחיבו משמעותית את יכולותיה של הוועדה, זאת נוסף לאימוץ קוד ההתנהגות התאגידי הרוסי, שנותר המסמך העיקרי להסדרת היחסים בין בעלי המניות ומנהלי התאגידים. עד שנת 2004 הייתה הוועדה לאחד הגופים החשובים שאחראים לפיקוח על התחום הפיננסי במדינה. בעבר, דמיטרי מדבדב, הודה כי הוצע לו לעמוד בראש הוועדה בשנת 2000. ברם, במסגרת הרפורמה הפדרלית, ב-13 במרץ 2004 הוועדה פורקה וכל סמכויותיה הועברו לידי השירות הפדרלי לשווקים פיננסיים. ארכיון האתר הרשמי "Government of the Russian Federation. Russian Federal Securities Commission. Federal Commission on Securities Market. Russia: Metric.ru, 2003. Print. ФЕДЕРАЛЬНАЯ КОМИССИЯ ПО РЫНКУ ЦЕННЫХ БУМАГ Freeman, C. (2000). Sale of the century. New York: Crown Publisher.
תאודור ואגנר

תאודור ואגנר (בגרמנית: Theodor Wagner;‏ 6 באוגוסט 1927 – 21 בינואר 2020) היה כדורגלן אוסטרי, ששיחק בעמדת החלוץ. ואגנר נולד בווינה שבאוסטריה בשנת 1927, וערך את הופעת הבכורה שלו בנבחרת אוסטריה נגד שווייץ במשחק ידידות בנובמבר 1946. הוא היה חלק מהנבחרת שהגיע למקום השלישי במונדיאל 1954 שנערך בשווייץ, תוך כדי שהוא כובש שלושער ברבע גמר נגד מארחת הטורניר שווייץ, במשחק שזכור למשחק בו נכבשו כמות השערים הרבה ביותר בהיסטוריית המונדיאל. את הופעתו האחרונה ערך נגד גרמניה המערבית במשחק ידידות במרץ 1957. בסך ערך 46 הופעות וכבש 22 שערים עבור הנבחרת. במהלך רוב הקריירה שלו שיחק ואגנר בקבוצה ואקר ויין בה ערך את הופעת הבכורה שלו בשנת 1946, ושנה אחר כך זכה עימה בדאבל מקומי. הוא גם הגיע עימה עד לגמר גביע זנטרופה של 1951, בו הפסידו לראפיד ויין. בסך ערך במדיה 292 הופעות ליגה, בהן כבש 175 שערים. בשנת 1958 עבר ואגנר ללינץ, שמשם עבר לואקר אינסברוק בה הוא סיים את הקריירה שלו. קריירת האימון של ואגנר שנמשכה למשך עונה אחת בלבד לא הייתה מוצלחת, כאשר אימן את ואקר ויין וירד איתה לליגה השנייה. הוא גם היה גם למוכר נעליים, ועבד בעבודה זו עד 1998. ואגנר נפטר ב-21 בינואר 2020, בגיל 92. תאודור ואגנר, באתר Transfermarkt תאודור ואגנר, באתר Soccerway תאודור ואגנר, באתר WorldFootball.net תאודור ואגנר, באתר National Football Teams תאודור ואגנר, באתר FootballDatabase.eu פרופיל המאמן, באתר Transfermarkt
מיכאל רוזנצווייג

מיכאל רוזנצווייג (באנגלית: Michael Rosensweig; נולד ב-22 בדצמבר 1956, י"ח בטבת תשי"ז) הוא ראש ישיבה בישיבת רבינו יצחק אלחנן בישיבה יוניברסיטי וראש הכולל בכולל עליון ע"ש ברן. נשוי לסמדר בתם של הרב דוד אליאך מנהל בישיבה דפלטבוש ופרופסור יפה אליאך חוקרת שואה ידועה. מיכאל רוזנצווייג למד אצל הרב יוסף דוב הלוי סולובייצ'יק בישיבה יוניברסיטי ואצל הרב אהרן ליכטנשטיין בישיבת הר עציון. הוא קיבל סמיכה לרבנות מישיבת רבינו יצחק אלחנן, והיה עמית בכיר בכולל עליון ע"ש גרוס לתלמידים שכבר קיבלו סמיכה. הוא למד גם אצל ר' ירוחם בוברובסקי, תלמידו של ר' ברוך בר ליבוביץ, בישיבה בבית הספר התיכון קווינס. הרב רוזנצווייג סיים את לימודיו בהצטיינות בישיבה קולג' בשנת 1977, וקיבל תואר שני ודוקטורט בהיסטוריה יהודית של ימי הביניים מבית הספר למדעי היהדות ע"ש ברנרד רבל; המדריך שלו לשני התארים היה הרב פרופסור חיים סולובייצ'יק. הדיסרטציה שלו לדוקטורט הייתה בנושא "גביית חובות בהיעדר: הלכה בתקופה של שינויים". הרב רוזנצווייג הוא אחד הדוקטורנטים היחידים שפרופסור סולובייצ'יק הדריך אותם. בשנת 1985 מונה הרב רוזנצווייג לראש ישיבה בישיבת רבינו יצחק אלחנן, שם הוא מחזיק היום בקתדרה על שם נתן ופרל שופף בתלמוד. בשנת 1997 מונה לראש הכולל של מכון ברן היוקרתי ללימודי תלמוד מתקדמים (כולל עליון ע"ש ברן) בישיבת רבינו יצחק אלחנן. בשנת 2013 הוזמן הרב רוזנצווייג להיות ראש הישיבה בישיבת כרם ביבנה בישראל, אך לאחר התלבטות, החליט שלא לקבל הזמנה זו ולהישאר בישיבת רבנו יצחק אלחנן. בעניין טיבו של איסור ריבית דאורייתא: הקדמה לפרק איזהו נשך (בעברית) שיטת הרמב"ם בעניין מנחת חביתין. (בעברית) שיטת הרמב"ם בעניין ברכת חתנים. (בעברית) מבנה משפחתי: נקודות מבט הלכתיות ואנתרופולוגיות, בהיגיון: מחקרים בדרכי החשיבה של חז"ל, 1989. (באנגלית) "אלו ואלו אלוקים חיים: פלורליזם הלכתי ותיאוריות של מחלוקת", ב Tradition 26: 3, 1992. (באנגלית) הרהורים לגבי הגישה הרעיונית לתלמוד תורה, בלומדות, הגישה הרעיונית לתלמוד תורה, 2006. (באנגלית) יוזמה אישית ויצירתיות בעבודת השם, בכתב העת תורה ומדע 1, 1989. (באנגלית) בדין עד המסייע - שיעור כללי במסכת בבא מציעא, כרם ביבנה תשע"ד. (בעברית) איסור מזיק ממון חברו - שיעור כללי במסכת בבא קמא, כרם ביבנה תשע"ז. (בעברית) האדם הכי מורכב שהכרתי - הספד על הרב אהרן ליכטנשטיין, ישיבת הר עציון תשע"ה. (בעברית) מדיה וקבצים בנושא מיכאל רוזנצווייג בוויקישיתוף שיעורי הרב רוזנצווייג באתר YUTorah (האתר ורוב השיעורים באנגלית) איות השם על פי אתר מאמריו בעברית, כגון בעניין סמיכה וסמיכת זקנים, נצפה 3 בפברואר 2020. YU Torah Online Bio YU Torah Online Bio
סופיה קנין

סופיה אנה "סוניה" קנין (באנגלית: Sofia Anna "Sonya" Kenin; נולדה ב-4 בנובמבר 1998) היא טניסאית מקצוענית אמריקאית יהודייה. ב 2020 הייתה במקום 4 בעולם בדירוג ה-WTA, דירוג השיא שלה. הישג השיא שלה הוא זכייה בטורניר גראנד סלאם, באליפות אוסטרליה הפתוחה (2020), לאחר ניצחון בגמר על גרביניה מוגורוסה מספרד ב-3 מערכות (6-4, 2-6, 2-6). קנין נולדה במוסקבה, רוסיה להורים יהודים סבטלנה ואלכסנדר קנין, וכעבור מספר חודשים היגרה עם משפחתה לארצות הברית. כבר בשנת 1987 עברה המשפחה להתגורר בניו יורק, אך חזרה לרוסיה לקראת לידתה של קנין, על מנת להיעזר במשפחה המורחבת בגידולה. היא החלה לשחק טניס בגיל 5, ובמשך 7 שנים, עד גיל 12, היא התאמנה בהדרכתו של ריק מאצ'י (אנ') בפלורידה ואחר כך בהדרכתו של ניק בולטיירי (אנ'). באליפות אוסטרליה הפתוחה שנערכה בינואר זכתה קנין בתואר לנשים, לאחר שניצחה במשחק הגמר את גרביניה מוגורוסה מספרד ב-3 מערכות (6-4, 2-6, 2-6). בסיבוב הרביעי היא ניצחה את קוקו גוף מארצות הברית, הצעירה המפתיעה (גוף ניצחה את ונוס ויליאמס בסיבוב הראשון ובסבוב השלישי את נאומי אוסקה מיפן האלופה היוצאת ו-3 בעולם) ב-3 מערכות (7-67-5, 3-6, 0-6) ובשלב חצי הגמר היא ניצחה את אשלי ברטי מאוסטרליה (1 בעולם) בשתי מערכות (6-76-8, 5-7). לאחר הזכייה עלתה קנין למקום שישי בעולם, דירוג השיא שלה. באליפות ארצות הברית שנערכה בתחילת ספטמבר אותה שנה היא הגיעה לסיבוב הרביעי שבו הפסידה לאליס מרטינס מבלגיה (דורגה במקום 16 בטורניר) בשתי מערכות (6-3, 6-3). באליפות צרפת שנערכה באוקטובר אותה שנה היא הגיעה לראשונה בקריירה שלה, למשחק הגמר בטורניר זה, אך הפסידה לאיגה שוויונטק מפולין (שחקנית בלתי מדורגת) בשתי מערכות (6-4, 6-1). בשלב חצי הגמר היא ניצחה את פטרה קביטובה מצ'כיה (דורגה במקום 7 בטורניר) בשתי מערכות (4-6, 5-7). מדיה וקבצים בנושא סופיה קנין בוויקישיתוף אתר האינטרנט הרשמי של סופיה קנין (באנגלית) סופיה קנין, ברשת החברתית פייסבוק סופיה קנין, ברשת החברתית אקס (טוויטר) סופיה קנין, ברשת החברתית אינסטגרם סופיה קנין, באתר olympedia.org סופיה קנין, באתר ה-WTA סופיה קנין, באתר ה-ITF סופיה קנין, באתר גביע הפדרציה
רחוב החיות 64

רחוב החיות 64 (באנגלית: Zoo lane 64) היא סדרת הנפשה בריטית-צרפתית לילדים. הסדרה שודרה לראשונה ב-18 בפברואר 1999 ב-CBeebies. הסדרה מונה 4 עונות, ובהן 104 פרקים סך הכול, שכל אחד מהם אורך כ-10 דקות. בישראל, שודרה הסדרה לראשונה בשנת 2000 בערוץ הילדים, אך רק עונתה הראשונה. שנה לאחר מכן, החל ערוץ הופ! בשידור שאר עונות הסדרה. העלילה עוסקת בילדה בשם לוסי, אשר גרה ברחוב החיות, ומבלה בכל לילה עם חבריה החיות בסיפורים שונים. במאי הדיבוב בעברית היו שאולי הלוי (משנת 2001), גיתית שובל (משנת 2013) ותות דרויאן (משנת 2013), ומפיקת הדיבוב הייתה רעות סמדר. אתר האינטרנט הרשמי של רחוב החיות 64 "רחוב החיות 64", במסד הנתונים הקולנועיים IMDb (באנגלית) רחוב החיות 64, במיזם "אישים" לתיעוד היצירה הישראלית
סינדי ברייקספיר

סינדי ברייקספיר (באנגלית: Cindy Breakspeare; נולדה ב-24 באוקטובר 1954) היא דוגמנית ג'מייקית, זכתה בתואר מיס עולם לשנת 1976. סינדי ברייקספיר נולדה בטורונטו לאב ממוצא ג'מייקי אירופי ואם ממוצא קנדי-בריטי. המשפחה עברה לג'מייקה כאשר סינדי הייתה בת ארבע. בשנת 1973 היא סיימה לימודי בית הספר. עוד בהיותה בבית הספר היא השתתפה בתחרויות יופי וזכתה בהם. בשנת 1976 לאחר זכייתה בתחרות מיס ג'מייקה-עולם היא הוזמנה להשתתף בתחרות מיס עולם וזכתה בתחרות (קארן פיני הייתה הסגנית הראשונה). החל משנת 1977 הייתה לה מערכת יחסים עם בוב מרלי ובשנת 1978 נולד בנה דמיאן מארלי. זמן קצר לאחר פטירת בוב מרלי, סינדי ברייקספיר התחתנה עם פוליטיקאי מג'מייקה. הם התגרשו בשנת 1995 ובשנת 1999 סינדי ברייקספיר התחתנה עם בעלה הנוכחי. בנוסף לדוגמנות, סינדי ברייקספיר הקליטה מספר שירים. סינדי היא אמא ל-2 בנים ובת. קורות חיים נתונים אישיים סינדי ברייקספיר, במסד הנתונים הקולנועיים IMDb (באנגלית) סינדי ברייקספיר, באתר AllMovie (באנגלית) סינדי ברייקספיר, במסד הנתונים הקולנועיים KinoPoisk (ברוסית) סינדי ברייקספיר, באתר MusicBrainz (באנגלית) סינדי ברייקספיר, באתר Discogs (באנגלית)
קאסם א-ריימי

קאסם א-ריימי (בערבית: قاسم الريمي; 5 ביוני 1978‏ – 25 בינואר 2020) היה ראש ארגון הטרור אל-קאעידה בחצי האי ערב. א-ריימי הוא אחד מ-23 האנשים שברחו מהכלא בתימן ב-3 בפברואר 2006, יחד עם חברים נוספים של ארגון אל-קאעידה. לאחר מכן, שמו נקשר לפיגוע בשנת 2007 בו נהרגו שמונה תיירים ספרדים. בשנת 2009, ממשלת תימן האשימה אותו באחריות להפעלת מחנה אימונים של אל-קעאדה במחוז אביאן. לאחר שירותו כמפקד צבאי בארגון, מונה למפקד לאחר מותו של נאסר אל-ווחיישי. הוא הותקף על ידי ארצות הברית במתקפה אווירית ב-25 בינואר 2020, ונחשב מאז כמת. Rewards for Justice - Wanted for Terrorism - Qasim al-Rimi (באנגלית) (ארכיון) Callimachi, Rukmini; Schmitt, Eric; Barnes, Julian E. (2020-01-31). "U.S. Strikes at Leader of Qaeda in Yemen". The New York Times (באנגלית אמריקאית). ISSN 0362-4331. נבדק ב-2020-02-01. U.S. killed a top al-Qaida leader in Yemen, reports say, www.yahoo.com (באנגלית) ערך זה הוא קצרמר בנושא אישים ובנושא תימן. אתם מוזמנים לתרום לוויקיפדיה ולהרחיב אותו.
Knock Three Times

"Knock Three Times" (בעברית: "הקישי שלוש פעמים") הוא שיר פופולרי שהקרדיט על התקליט ניתן ללהקת שחר. הזמרים בשיר הם טוני אורלנדו, טוני ויין ולינדה נובמבר, לפני הקמת הלהקה "שחר", יחד עם תלמה הופקינס וג'ויס וינסנט וילסון. השיר יצא כסינגל, שהיה להיט והגיע לראש מצעד בילבורד הוט 100 בינואר 1971, ונמכר בשישה מיליון עותקים. השיר הושמע בתחנות הרדיו של Adult Contemporary, והגיע למקום השני במצעד "Easy Listening" של הבילבורד. עוד הגיע השיר למקום הראשון במצעד הסינגלים הבריטי. כותבי השיר, ל. ראסל בראון ואירווין לוין, חשבו על שיר בסגנון "Up on the Roof", ורצו לכתוב שיר על חיים בדירה בבית משותף. בשיר, הזמר התאהב באישה שגרה בדירה שמתחתיו, והוא אינו יודע איך היא מרגישה כלפיו. הוא מבקש ממנה להגיב, בשלוש הקשות בתקרה (לתשובה חיובית), או בשתי הקשות על הצינור (לתשובה שלילית). בפזמון נשמעים אפקטים קוליים של שתי האפשרויות. מייקל אנתוני אורלנדו קסאביטיס עבד באותה עת כזמר/מפקי בחברת תקליטים יריבה. הוא שמע את המנגינה בהקלטה של אמן אחר, והבין מיד שהשיר יכול להיות להיט בהפקתו. קסאביטיס הקליט את השיר בשם כיסוי של להקה "שחר", בתקווה שחברת התקליטים המקורית לא תגלה זאת. עם היציאה לאור זכה השיר להצלחה רבה. השיר "Knock Three Times" מושמע במספר סרטי קולנוע בהם בסרט "אז ועכשיו". ב-1971 הקליט הזמר בילי "קראש" קרדוק גרסת כיסוי של השיר, שהגיע למקום השלישי במצעד שירי הקאנטרי. הגרסה של מאני דה לאון מהפיליפינים אזלה מהשוק עם יציאתה לאור בחברת התקליטים אלפא רקורדס. מידע על היצירה "Knock Three Times" באתר מיוזיק בריינז Whitburn, Joel (2002). Top Adult Contemporary: 1961-2001. Record Research. p. 73. Warner, Jay (2006-05-31). American singing groups: a history from 1940 to today. Hal Leonard Corporation. p. 734. ISBN 9780634099786. נבדק ב-2012-02-23. "Behind The Music | Season 1 Episodes (TV Series)". VH1.com. 2015-04-20. נבדק ב-2016-10-03. Whitburn, Joel (2004). The Billboard Book Of Top 40 Country Hits: 1944-2006, Second edition. Record Research. p. 91.
צבי סובולובסקי

צבי סובולובסקי (באנגלית: Zvi Sobolofsky) הוא ראש ישיבה בישיבת רבינו יצחק אלחנן של ישיבה יוניברסיטי בניו יורק. הרב סובולובסקי למד בישיבת כרם ביבנה ובישיבה יוניברסיטי. לאחר שסיים את לימודיו לתואר ראשון בשנת 1987, מונה להיות התלמיד הנושא נאום הפרידה של תוכנית ישיבה ע"ש מייזר. לאחר מכן, הוא למד בישיבת רבינו יצחק אלחנן (RIETS), וקיבל סמיכה לרבנות בשנת 1990; בנוסף, סיים את לימודיו בבית הספר לחינוך יהודי ומינהל ע"ש עזריאלי (אנ') בשנת 1996. באביב 2002 התמנה לראש ישיבה והתחיל ללמד תלמוד בישיבה יוניברסיטי ובישיבת רבינו יצחק אלחנן המסונפת אליה בסתיו של אותה שנה. שיעורו זכה לפופולריות רבה תוך זמן קצר, וכיום הוא אחד השיעורים הפופולריים בישיבה. יש המבקשים להסביר את הפופולריות הזו ביכולתו למזג את סגנונות ההוראה של שני מוריו, הרב מרדכי וויליג והרב צבי שכטר. הרב וויליג ידוע בהתמקדותו בהבנה מעשית, והרב שכטר ידוע ביכולתו להציג נושאים בתלמוד בהקשר רחב יותר. הרב סובולובסקי ממזג בין שני הסגנונות הללו ליצירת צירוף ייחודי שתלמידים רבים רואים בו כמתגמל ביותר. בנוסף לתפקידו כראש ישיבה בישיבת רבינו יצחק אלחנן, משמש הרב סובולובסקי גם כמנהיג הרוחני של הקהילה אור התורה בברגנפילד, ניו ג'רזי (אנ'), שם הוא מתגורר. בית הכנסת שלו משך יהודים אורתודוקסים רבים לקהילה. הרב סובולובסקי מרצה גם בתוכנית בית המדרש במחוז ברגן (באנגלית: Bergen County Beis Medrash) שמשכנה הוא בקהילת בני ישורון בטינק, ניו ג'רזי . לפני מינויו כראש ישיבה בישיבת רבינו יצחק אלחנן, היה הרב סובולובסקי עמית בכולל עליון ע"ש גרוס, ולאחר מכן למד בתוכנית בית מדרש ע"ש סטון בישיבה יוניברסיטי במשך שבע שנים. במהלך חודשי הקיץ שימש הרב סובולובסקי כראש הכולל בתוכנית בית מדרש במחנה מורשה. בקיץ 2008 הצטרף לראשי הישיבה, הרב צבי שכטר והרב מאיר טברסקי בכולל של NCSY בישראל. הרב סובולובסקי הוציא ספר ראשית כח על מסכת בכורות. הוא גם הוציא ספר באנגלית על הלכות נידה בשם The Laws and Concepts of Niddah. הוא גם תורם באופן קבוע ל-TorahWeb, ופרסם שם מאמרים רבים על פרשת השבוע וימים טובים. מאמרי Torah Web ושיעורי שמע / וידאו שיעורים מאת הרב צבי סובולובסקי באתר YUTorah "About Us". Congregation Ohr Torah. אורכב מ-המקור ב-2019-05-17. נבדק ב-17 במאי 2019. {{cite web}}: (עזרה) Leichman, Abigail Klein. "New Jersey NCSY teens encounter Israel: From yeshivas and public schools, they meet Israelis — and each other", The Jewish Standard, July 30, 2010. Accessed September 25, 2011. "Rabbi Zvi Sobolofsky, a Bergenfield resident and camp rabbi, taught part of his morning class while the boys stood outside."
סטודנט

סטודנט הוא תלמיד במוסד להשכלה גבוהה, כגון אוניברסיטה ומכללה. התוצר של לימודי הסטודנט נקרא הישגים אקדמיים. במהלך שנות הלימוד עוברת בהדרגה האחריות על תהליך הלמידה מהמורים וההורים אל הלומד עצמו, כך שבאקדמיה מצופה ממנו להתנהל באופן עצמאי. במקרים רבים מהווים סטודנטים גורם משמעותי בפוליטיקה, כיוון שהם מהווים כוח אידאולוגי ובעל דעות מוצקות, שיכול לפעול ללא מגבלות רבות של משפחה או פרנסה. לדוגמה: המרד בהונגריה בשנת 1956 החל בעקבות מחאות לא-אלימות של סטודנטים שדוכאו. אגודות הסטודנטים הן מסגרות פעילות מקובלות לאקטיביזם סטודנטיאלי ובדרך כלל מרכזות חלק מהפעילות החברתית והקהילתית של הסטודנטים. חלק מהאגודות הסטודנטים מפיקות מגזינים שונים המיועדים לסטודנטים, לדוגמה פי האתון, צ'ופציק, ותזה. בישראל פועלים תאי סטודנטים בחלק מהקמפוסים, כדי לקדם מגוון רחב של דעות ופעולות. חלקם פועלים תחת מטרייה מפלגתית לדוגמה: הדור החדש, תא אופק, תא כתום, מרצ סטודנטים, שינוי בקמפוס, רוח חדשה, או תל"ם וחלקם באמצעות גיבוי של אגודות הסטודנטים למשל: קואליציית הסטודנטים וגופים עצמאיים כדוגמת מגמה ירוקה, תג מאיר ונאמני תורה ועבודה. שומע חופשי הוא תלמיד שלא מן המניין במוסד להשכלה גבוהה. שומע חופשי אינו זכאי לקבלת תואר אקדמי על לימודיו, אך הוא משתתף במספר קורסים אקדמיים, אשר לא נכללים לבסוף לכדי תואר. מדובר בדרך כלל באנשים שיש להם עניין מיוחד במספר קורסים מצומצם, ואינם מעוניינים בהשכלה אקדמית מלאה. לרוב, בניגוד לסטודנטים מין המניין, שומעים חופשיים אינם נבחנים על הידע שצברו במהלך הקורס. ערך מורחב – חוק זכויות הסטודנט בישראל עוסק חוק זכויות הסטודנט, התשס"ז–2007, בהסדרת זכויותיהם של הסטודנטים. החוק קובע: "לכל אזרח ישראלי או תושב ישראל הזכות לשוויון הזדמנויות בקבלה ללימודים במוסד לצורך רכישת השכלה גבוהה והשכלה על תיכונית, בכפוף להוראות חוק זה". כובע בוגרים חוק זכויות הסטודנט, התשס"ז–2007 חוק זכויות תלמידים עם לקות למידה במוסדות על-תיכוניים, התשס"ח–2008 + מידע שימושי אודות החוק סטודנטים, באתר כל זכות אנדרה נהר, ‏"הפרופסור מול הסטודנטים שלו: הסטודנט היהודי במשבר" פורסם בספר "בכל זאת". הופיע במהדורה מוערת עם הקדמה מאת הרב שלמה וילק, השילוח, 2 בדצמבר 2016. V. S. Ramachandran, ed. (2012) Encyclopedia of Human Behavior, 2nd ed. Academic Press. Eunju Lee, (2005). The Relationship of Motivation and Flow Experience to Academic Procrastination in University Students. The Journal of Genetic Psychology: Research and Theory on Human Development, 166:1, 5–15.